สถานีพัฒนาที่ดินพังงา ลงพื้นที่เดินหน้าลดต้นทุน หนุนทำเกษตรแบบยั่งยืน
สถานีพัฒนาที่ดินพังงา ขับเคลื่อนนโยบายกรมพัฒนาที่ดิน กระทรวงเกษตร เพื่อช่วยลดต้นทุนการผลิต และการทำเกษตรแบบยั่งยืน ในพื้นที่ 2,600,000 ไร่ พื้นที่ทำการเกษตร 1,100,000 ไร่ หลังพบปัญหาดินตื้น ดินทราย ดินเค็ม ดินกรด หลายพื้นที่เพื่อทำโครงการส่งเสริมการปรับปรุงดิน,เมื่อวันที่ 24 เม.ย.62 นายวิเชียร พรหมทอง ผู้อำนวยการสถานีพัฒนาที่ดินพังงา เปิดเผยว่า สถานีพัฒนาที่ดินพังงาได้ดำเนินงานโครงการส่งเสริมการปรับปรุงดินให้เกษตรกร เพื่อแก้ปัญหาในเรื่องของดินกรดรวมพื้นที่กว่า 780,000 ไร่ ซึ่งเป็นปัญหาสำคัญที่ทำให้ผลผลิตของเกษตรกรเกิดโรคทางดิน ส่งผลให้มีต้นทุนในการผลิตสูงขึ้น รายได้น้อยลง ทางสถานีพัฒนาที่ดินพังงาได้ดำเนินโครงการนี้ขึ้น โดยการใช้สารปรับปรุงดินที่เรียกว่าปูนโดโลไมท์ เพื่อช่วยในการปรับปรุงดิน และได้มีการส่งเสริมบริการกับเกษตรกรไปแล้วกว่า 7,000 ไร่ ในรอบ 5 ปีที่ผ่านมา ส่วนในปี 2562 มีแผนส่งเสริมอีก 1,000 ไร่ ,นางเกยูร คำคง นักวิชาการเกษตรปฏิบัติการสถานีพัฒนาที่ดินพังงา เป็นพี่เลี้ยงให้กับเกษตรกรในพื้นที่ที่รับผิดชอบ โดยแนะนำและสนับสนุนการจัดสรรโดโลไมท์ให้เกษตรกร ซึ่งในหนึ่งปีจะมีปริมาณโดโลไมท์ที่เพียงพอต่อเกษตรกร ซึ่งการขอรับบริการโดโลไมท์ เพียงแค่เกษตรกรไปที่สถานีพัฒนาที่ดินพังงา แจ้งความจำนงขอรับโดโลไมท์ไปใช้ในแปลงเกษตรพร้อมกับนำตัวอย่างดินในพื้นที่การเกษตรของตนเอง นำมาให้เจ้าหน้าของสถานีพัฒนาที่ดินพังงาทำการวิเคราะห์ดินเบื้องต้น ด้วยชุดทดสอบดินภาคสนาม เพื่อจะดูผลตรวจว่าแปลงที่เกษตรกรนำดินมาตรวจ สามารถนำโดโลไมท์ไปใช้ได้หรือไม่ ถ้าสภาพดินเป็นกรดก็สามารถรับโดโลไมท์ไปได้เลย, ,โดยพื้นที่ของนางรัชนี ทองตัน หมอดินอาสาประจำหมู่บ้าน จากพื้นที่เป็นนา ปัจจุบันได้มีการยกร่อง โดยการขุดดินชั้นล่างมาโปะดินชั้นบน ดินที่ขุดมามีความแข็งกระด้าง ส่งผลให้ต้นไม้ที่ปลูกไม่เจริญเติบโตตามที่ต้องการ นอกจากนี้ยังพบปัญหาน้ำท่วมขังซ้ำซาก ผลผลิตมีปริมาณน้อย และในพื้นที่มีการใช้สารเคมีเป็นจำนวนมาก จึงเข้าร่วมการเป็นหมอดินอาสาของสถานีพัฒนาที่ดินพังงา ได้นำโดโลไมค์มาใช้ในพื้นที่และในขณะเดียวกันก็ใช้ปุ๋ยหมักและน้ำหมักชีวภาพควบคู่ไปด้วย , ,การบริหารจัดการพื้นที่ในการแบ่งสรรเป็นส่วน อย่างเช่น ส่วนที่หนึ่งแบ่งเป็นสระน้ำมีการเพาะเลี้ยงปลา หน้าแล้งก็สามารถนำน้ำมาใช้ประโยชน์ในแปลงเกษตรได้ ส่วนที่สองแบ่งเป็นแปลงไม้ผลและพืชผัก ทางสถานีพัฒนาที่ดินพังงาโครงการส่งเสริมการปรับปรุงดินดำเนินพัฒนาโครงการนี้ต่อไปเรื่อยๆ เพื่อเป็นประโยชน์ต่อพี่น้องเกษตรกร และแนะนำการเพิ่มอินทรีย์วัตถุในดินโดยมีการใช้ปุ๋ยหมัก และการใช้ประโยชน์จากพืชปุ๋ยสดจำพวกปอเทือง ถั่วพร้า ควบคู่กับส่งเสริมการเจริญเติบโตของพืชได้อย่างยั่งยืน.
สถานีพัฒนาที่ดินพังงา ขับเคลื่อนนโยบายกรมพัฒนาที่ดิน กระทรวงเกษตร เพื่อช่วยลดต้นทุนการผลิต และการทำเกษตรแบบยั่งยืน ในพื้นที่ 2,600,000 ไร่ พื้นที่ทำการเกษตร 1,100,000 ไร่ หลังพบปัญหาดินตื้น
เกษตรยั่งยืน,ปรับปรุงดิน,ลดต้นทุนเกษตร,สถานีพัฒนาที่ดินพังงา,กรมพัฒนาที่ดิน,ข่าวทั่วไป